Diari Oficial de la Generalitat Valenciana


Sumari del DOGV 4235, del 24-04-2002 (2002/4089)

RESOLUCIÓ de 15 d'abril de 2002, de la subsecretària de Promoció Cultural, per la qual s'accepta la renúncia d'una de les beques concedides per Resolució de 14 de març de 2002, de la subsecretària de Promoció Cultural (DOGV núm. 4.218, de 27.03.2002), i s'adjudica al següent aspirant en l'ordre de puntuació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4235

Data del DOGV
:   24-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/4089


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 15 d'abril de 2002, de la subsecretària de Promoció Cultural, per la qual s'accepta la renúncia d'una de les beques concedides per Resolució de 14 de març de 2002, de la subsecretària de Promoció Cultural (DOGV núm. 4.218, de 27.03.2002), i s'adjudica al següent aspirant en l'ordre de puntuació. [2002/X4089]
  
Per la Resolució de 14 de març de 2002, de la subsecretària de Promoció Cultural, es va concedir al senyor Josep Pascual Beneyto una beca d'investigació de fons museogràfics al Museu Arqueològic Provincial d'Alacant, convocada per l'Ordre de 17 de desembre de 2001, de la Conselleria de Cultura i Educació, per la qual es convocava concurs públic per a la concessió de sis beques d'estudi i investigació de fons museogràfics, una beca d'investigació científica en el camp de la restauració i una beca d'informatització artística (DOGV núm. 4.162, de 07.01.2002).
  
El 4 d'abril de 2002 va tindre entrada en esta Direcció General un escrit de l'interessat en què comunicava la seua renúncia a la beca de què havia resultat beneficiari per incompatibilitat horària. I el 9 d'abril consta l'entrada d'un escrit de la direcció tècnica del Museu Arqueològic Provincial d'Alacant en què es comunica que l'adjudicatari no es va incorporar a la realització de la beca en la data indicada en la resolució del concurs per incompatibilitat horària. En l'expedient no consta la presentació per part de l'adjudicatari de la declaració jurada per a acreditar la seua disponibilitat per al compliment de l'horari establit, d'acord amb el que exigix l'apartat tercer de la resolució de la convocatòria, en què es condicionava l'adjudicació de la beca a l'efectivitat del seu compliment.
  
Per tot això, d'acord amb el que disposen les bases de l'ordre de convocatòria i l'apartat tercer de la resolució, i de conformitat amb els articles 90 i 91 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, vist que l'aspirant següent en l'ordre de baremació és la senyora Carolina Fuentes Mascarell, i en virtut de la delegació efectuada pel conseller de Cultura i Educació en la disposició final primera de l'Ordre de 17 de desembre de 2001 (DOGV núm. 4.162, de 07.01.2002), resolc:
  
Primer
  
Acceptar la renúncia presentada pel senyor Josep Pascual Beneyto, amb efectes des del dia de l'inici de la beca, és a dir des del 20 de març de 2002.
  
Segon
  
Com a conseqüència de la vacant produïda per la renúncia, adjudicar la beca d'investigació de fons museogràfics al Museu Arqueològic Provincial d'Alacant, convocada per l'Ordre de 17 de desembre de 2001 (DOGV núm. 4.162, de 07.01.2002), a la senyora Carolina Fuentes Mascarell.
  
La dotació econòmica de la beca és de sis mil set-cents seixanta-un euros i vint-i-cinc cèntims (6.761,25 euros), pagadora en lliuraments mensuals per l'import corresponent, a càrrec de l'aplicació pressupostària 80.49.365.74, codi de línia T1894000, del pressupost de la Generalitat Valenciana per a l'exercici del 2002.
  
La duració de la beca serà des del 22 d'abril fins al 31 de desembre de 2002. Es durà a terme en 35 hores setmanals, en horari de dilluns a divendres de 8.00 a 15.00 hores. La beneficiària haurà de presentar una declaració jurada en el sentit d'acreditar la seua disponibilitat horària per al compliment de l'horari, i l'adjudicació de la beca quedarà condicionada a l'efectivitat del seu compliment. En el cas que l'adjudicatària no puga complir l'horari establit, serà l'aspirant següent en l'ordre de baremació el beneficiari de la beca en qüestió.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei reguladora de la Jurisdicció Contenciosa Administrativa, contra el present acte, que posa fi a la via administrativa, es podrà presentar potestativament recurs de reposició, o directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant l'òrgan que dicta el present acte en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.